CELEX: 62018TA0402
Language: da
Date: 2020-01-29 00:00:00
Title: Sag T-402/18: Rettens dom af 29. januar 2020 – Aquino m.fl. mod Parlamentet (Personalesag – tolkestrejke – foranstaltninger vedrørende rekvirering af tolke iværksat af Europa-Parlamentet – manglende lovhjemmel – ansvar – ikke-økonomisk skade)

9.3.2020   
            
            
               DA
            
            
               Den Europæiske Unions Tidende
            
            
               C 77/43
            
         
      Rettens dom af 29. januar 2020 – Aquino m.fl. mod Parlamentet
      (Sag T-402/18) (1)
      
      (Personalesag - tolkestrejke - foranstaltninger vedrørende rekvirering af tolke iværksat af Europa-Parlamentet - manglende lovhjemmel - ansvar - ikke-økonomisk skade)
      (2020/C 77/62)
      Processprog: fransk
      
         Parter
      
      
         Sagsøgere: Roberto Aquino (Bruxelles, Belgien) og 25 andre sagsøgere, hvis navne er anført i bilaget (ved advokat L. Levi)
      
         Sagsøgt: Europa-Parlamentet (ved O. Caisou-Rousseau, E. Taneva og M. Rantala, som befuldmægtigede)
      
         Intervenient til støtte for sagsøgte: Rådet for Den Europæiske Union (ved M. Bauer og R. Meyer, som befuldmægtigede)
      
         Sagens genstand
      
      Søgsmål anlagt i henhold til artikel 270 TEUF med påstand om dels annullation af Parlamentets generaldirektør for personales afgørelse af 2. juli 2018 vedrørende rekvirering af tolke og konferencetolke for den 3. juli 2018 og de senere afgørelser fra Parlamentets generaldirektør for personale vedrørende rekvirering af tolke og konferencetolke for den 4., 5., 10. og 11. juli 2018, dels erstatning, der efter ret og billighed opgøres til 1 000 EUR pr. person, for den ikke-økonomiske skade, som sagsøgerne angiveligt er blevet påført som følge af disse afgørelser.
      
         Konklusion
      
      
                  1)
               
               
                  Afgørelsen af 2. juli 2018, truffet af generaldirektøren for Europa-Parlamentets personale, om rekvirering af tolke og konferencetolke til den 3. juli 2018 annulleres.
               
            
                  2)
               
               
                  Parlamentet betaler et beløb på 500 EUR hver til Barbara Carli-Ganotis, Claudine de Seze, Maria Corina Diaconu Olszewski, Maria Provata, Irène Sevastikoglou og Benedetta Tissi.
               
            
                  3)
               
               
                  I øvrigt frifindes Parlamentet.
               
            
                  4)
               
               
                  Parlamentet bærer sine egne omkostninger og betaler de omkostninger, som de ved afgørelsen af 2. juli 2018 rekvirerede sagsøgere har afholdt, herunder omkostningerne i forbindelse med sagen om foreløbige forholdsregler og omkostningerne vedrørende Rådet for Den Europæiske Unions intervention.
               
            
                  5)
               
               
                  De sagsøgere, der blev rekvireret ved de afgørelser, der blev truffet efter sagens anlæg, bærer hver deres egne omkostninger.
               
            
                  6)
               
               
                  Rådet bærer sine egne omkostninger.
               
            
         (1)  – EUT C 364 af 8.10.2018.